ESA-verkoston kokousmuistio 11.12.2023

Aika: 11.12. klo 13.00 – 14.15

Paikka: Teams

Paikalla: Marju Grönholm  
Iina Lehtiniemi

Emilia Naukkarinen

Ville-Pekka Nummi

Maria Rissanen

Syksy Siitari

1. Kuulumiskierros

Käytiin loppuun nopea kuulumiskierros eri kirjastojen esteettömyyteen ja saavutettavuuteen liittyvistä asioista:

Marju & Iina (Valkeakoski):  
Valkeakosken pääkirjasto sai vammaisneuvostolta kunniakirjan esteettömyydestä ja saavutettavuudesta, Marju kävi kunniakirjan hakemassa juuri. Onnea, Valkeakoski!

Uutinen kunniakirjan myöntämisestä löytyy täältä: https://www.valkeakoski.fi/uutiset/esteeton-valkeakoski-tunnustus-kaupunginkirjasto-valolle/

Syksy (Äänekoski):

Uusia ovia odotellaan vielä, mutta toivottavasti pian. Viime kokouksessa esiin nostetut aistikävelyt innostivat kokeilemaan ja Syksy on muutaman aistikävelyn pienemmissä kirjastoissa. Syksy käytti aistikävelyn välineenä tätä: https://aistiesteettomyys.web.app/

Ville-Pekka (Tampere, Metso):

ESKO-kuulumisia: Esko-työryhmä tehnyt kyselyn liittyen ensi kesän Kirjastopäiviin. Kyselyssä kartoitetaan, millaisia kokemuksia työntekijöillä on eri kulttuureihin kuuluvien asiakkaiden palvelusta. Kirjastopäivien ohjelmanumero on valmisteilla parhaillaan, ammattitapaamisten sijaan työryhmät ovat osa virallista ohjelmaa (nimellä ”Kieli ja kohtaaminen”). Lisää infoa ESKO-työryhmän Kirjastopäivien ohjelmasta löytyy tämän linkin takaa: https://suomenkirjastoseura.fi/osallistu-esko-tyoryhman-kirjastotyokyselyyn/

Emilia & Maria (Tampere, Sampola):

Emilia on uudistanut Monikielisen kirjaston kokoelmaa asiakaskyselyn pohjalta ja vastausten pohjalta kielivalikoimassa on nyt uusia . Remontin vuoksi esteettömyys hieman kärsinyt, sillä tietokoneita ja muita kalusteita on täytynyt sijoittaa väliaikaisesti pitkin kirjastosalia. Maria opasti vastaanottokeskuksella asuvien maahanmuuttajien ryhmää ja pääsi ohjaajan puheliaisuuden ansiosta kuulemaan enemmän vastaanottokeskuksilla tehtävästä Suomen kielen opetuksesta. Ilahduttavaa oli, kuinka suurta vaivaa kyseinen ohjaaja näki perehdyttääkseen opiskelijansa muun muassa kirjaston toimintaan!

3. ESA-kysely

Käytiin muistin virkistykseksi esa-kyselyn tuloksia läpi päällisin puolin ja pidetään niitä esillä kokouksissa muutenkin, jotta saamme hyödynnettyä kyselyn tuloksia tulevan toiminnan suunnittelun apuna.

Esa- ja lanu-verkoston esittelykahveilla 31.10. julkaistiin esa-verkoston kysely tässä muodossa:

**1)** Minkä erityisryhmän/erityisryhmien kohtaamisesta haluaisit lisää tietoa?  
Tämä on monivalintakysymys, jonka alle listataan erilaisia erityisryhmiä ja viimeiseksi vaihtoehto ”jokin muu, mikä?”  
  
**2)** Mistä apuvälineestä haluaisit tietoa?  
Tämä on monivalintakysymys, jonka alle listataan erilaisia apuvälineitä (esim. induktiosilmukka, lukiviivain/-kalvo, ruudunlukuohjelmat, erilaiset liikunnan apuvälineet) ja viimeiseksi vaihtoehto ”jokin muu, mikä?”

**3)** Minkä erityisryhmän / erityisryhmien kohtaamisesta haluaisit lisää tietoa?  
Tämä on monivalintakysymys, jonka alle listataan erilaisia apuvälineitä (esim. induktiosilmukka, lukiviivain/-kalvo, ruudunlukuohjelmat, erilaiset liikunnan apuvälineet) ja viimeiseksi vaihtoehto ”jokin muu, mikä?”  
  
**4)** Mikä esteettömyyteen ja saavutettavuuteen liittyvä asia mietityttää sinua tällä hetkellä eniten?  
  
**5)** Mihin kaipaat lisää koulutusta?

**6)** Mitä toivot ESA-verkostolta?

**7)** Sana on vapaa: kiitä, moiti, lähetä terveisiä!

**Kyselyn tulokset:**  
  
Vastauksia saatiin 53 kappaletta, minkä avulla pystymme jo päättelemään jotain kollegoiden tiedontarpeista ja koulutustoiveista. Vastauksissa korostui suuri koulutustarve esteettömyyteen ja saavutettavuuteen liittyen, mutta erityisesti myös nämä seikat:

* Kuinka erityisryhmien avustajat toimivat (puolesta-asiointi vrt. avustajan työt), millaisia erioikeuksia avustajilla on verrattuna toisen puolesta asioiviin asiakkaisiin?
* Erilaiset oppijat kirjastovierailuilla, erityisluokkien kirjastokäynnit. Tätä voisimme lähestyä yhdessä lanu-verkoston kanssa.
* Rasismi ja fasismi, mitä kaikkea nämä voivat olla ja kuinka niihin puuttua, ja mitkä ovat sananvapauden rajat? Tätä teemaa voisi viedä eteenpäin demokratiatyön kautta.
* Vinkkipankki

Lisäksi kiiteltiin esa-verkostoa sen olemassaolosta ja hyvästä työstä. Suuri osa kysymyksistä linkittyi muiden verkostojen toimintaan, joten tarvetta yhteistyölle verkostojen välille selvästi on. Tulevaisuudessa pidetäänkin kyselyn vastaukset mielessä seuraavia koulutuksia ja esa-pulinoita suunniteltaessa.

Maria ja Juliaana ovat kartoittaneet, miten vinkkipankin voisi toteuttaa: verkkosivustona AkePiken sivustolla vai fyysisenä julkaisuna. Pohdittiin, kumpi olisi parempi vai olisiko tarvetta molemmille? Jätettiin asia vielä hautumaan, Maria jatkaa mahdollisuuksien kartoittamista.

4. Tulevat koulutukset ja toimintasuunnitelma ensi vuodelle

**Esteettömyyskoulutus:**

* Käytiin esa-pulinoiden suunnittelua varten läpi Jaana Solasvuon esteettömyyskoulutuksen sisältöä:  
    
  1. Esteettömyys — mitä sillä tarkoitetaan  
  2. Kenelle esteettömyys on tarkoitettu?  
  3. Esteettömyyteen liittyvästä lainsäädännöstä ja sopimuksista

4. Miten esteettömyyden toteutumiseen voidaan vaikuttaa  
5. Esteettömyys palveluissa - esimerkkejä esteettömyydestä kirjastossa  
6. Keskustelua, ajatuksia, kysymyksiä

Kyseinen koulutus järjestetään 7.2.2024 ja sen etkoina pidetään 31.1.2024 klo 10.00-11.30 esa-pulinat, jonka aiheeksi otetaan tilalliseen esteettömyyteen liittyviä teemoja. Ideoitiin esa-pulinoiden sisältö, tarkemmin kohdassa 5. Esa-pulinat.

**Toimintasuunnitelma:**

Käytiin läpi muistutuksena aiemmassa kokouksessa suunniteltua esa-verkoston toimintasuunnitelmaa:

1. esa-kysely, kysely julkaistaan 31.10.2023, vastausaikaa 15.11. saakka
2. käsitellään kyselyn tuloksia seuraavassa kokouksessa 22.11. ja suunnitellaan esa-pulinat niiden pohjalta
3. toteutetaan esa-pulinat tammikuussa 2024 kevään esteettömyyskoulutuksen lämmittelynä
4. Jaana Sulasvuon esteettömyyskoulutus 7.2.2024
5. pidetään seuraava Ideat ja vinkit -koulutus 27.8.2024 klo 13-15 teemalla erityisluokat ja heidän kohtaaminen, järjestetään koulutus yhteistyössä lanu-verkoston kanssa. Otsikko voisi olla ”Esa-verkoston ideat ja vinkit: Erityiset kohtaamiset”.

**Kertauksena AkePiken toimintasuunnitelmasta:**

Ensi vuoden 2024 budjetti koulutuksiin on 500 euroa verkostoa kohti ja matkustamista varten 500 euroa. Esa-verkoston jäsenet voivat pohtia, keitä ulkopuolisia kouluttajia haluaisivat esa-verkoston koulutuksiin ja minne haluaisivat lähteä esimerkiksi oppimisvierailulle.

Kerrattiin edellisessä kokouksessa sovittuja päivämääriä liittyen AkePiken vuosikelloon. Kannattaa tutustua koko vuosikelloon, mutta tässä muutamia päiviä kalenteriin merkittäväksi:

* Esa-pulinat 31.1. klo 10-11.30
* Verkostojen foorumi 11.4. todennäköisesti Jyväskylässä: aamupäivällä yhteistä ohjelmaa ja iltapäivällä aikaa verkostojen kokouksille. Esteettömyys- ja saavutettavuusasioista puhumassa Jaakko Tiinanen.
* Ratkaisukahvien vieraana Monikielisen kirjaston työntekijä 26.4.
* Esa-verkoston Ideat ja vinkit: Erityiset kohtaamiset -koulutus 27.8. klo 13-15

5. Esa-pulinat

Suunniteltiin esa-pulinoiden tarkempi toteutustapa. Lanu-pulinat ovat olleet onnistunut ja helppo konsepti, jonka avulla saadaan heräteltyä hyvää ja antoisaa keskustelua kollegoiden kesken. Päätettiin aivan täydellisen törkeästi varastaa lanu-pulinoiden konsepti esa-pulinoille.

Toteutetaan esa-pulinat Teamsin välityksellä, jotta mahdollisimman moni pääsee paikalle, ja hyödynnetään anonyymiä keskustelua varten Jamboard -alustaa. Digi- ja lanu-verkostolla on Dear digi! ja Dear lanu! -jamboardit, jotka toimivat digi- ja lanu-verkoston kuumana linjana. Maria kysyy Juliaanalta, jos esa-verkosto saisi oman Dear esa! -jamboardin. Hyödynnetään kyseistä jamboardia työkaluna, jonne voi ennen esa-pulinoita käydä kirjoittamassa kysymyksiä tai pohdituttavia asioita. Hyödynnetään myös esa-pulinoiden aikana Jamboardia.

Suunniteltiin esa-pulinoille muutamia kysymyksiä, joiden avulla herätellä keskustelua ja päätettiin esa-pulinoiden rungoksi seuraavaa:

* Mitä on esteettömyys ja saavutettavuus?
* Osallistujien omat kokemukset esteettömyydestä / saavutettavuudesta: Oletteko huomanneet puutteita / onnistumisia muissa julkisissa tiloissa, millaisia?  
  (Keskustelua pienryhmissä noin 15 minuuttia, puretaan keskustelu yhteisesti pyytämällä jokaisesta pienryhmästä joku kertomaan yhteenvedon heidän käymästään keskustelusta.)
* Mitkä asiat vaikuttavat esteettömyyteen / saavutettavuuteen? Mitä asioita pystyisit itse hyödyntämään / ottamaan käyttöön omassa kirjastossasi?  
  (Keskustelua pienryhmissä noin 15 minuuttia, puretaan keskustelu yhteisesti pyytämällä jokaisesta pienryhmästä joku kertomaan yhteenvedon heidän käymästään keskustelusta. Kerätään näistä kysymyksiä välitettäväksi Solasvuon koulutukseen.)
* Mainostetaan 7.2. pidettävää Solasvuon esteettömyyskoulutusta.

Sovittiin vastaavanlainen työnjako:

* Jamboard ja muu tekniikka, yleinen vetovastuu: Maria
* Mitä on esteettömyys ja saavutettavuus: tehdään määritelmät yhdessä (tiedosto esa-verkoston teams-kanavalla), Syksy ja Ville-Pekka esittelevät määritelmän esa-pulinoissa.
* Pienryhmäkeskusteluiden purku käydään läpi yhteisesti, keskustellen vapaasti.
* Ennen esa-pulinoita kerätään esa-verkoston omia vastauksia esa-pulinoiden kyselyihin ja käydään näitä tarvittaessa läpi esa-pulinoissa, herätellään keskustelua näiden esimerkkien avulla.

Sovittiin, että 31.1.2024 tullaan linjoille jo klo 9.00, jotta saamme testattua tekniikan ja katsottua kaiken tarpeellisen läpi vielä kertaalleen.

6. Seuraava kokous

Sovitaan myöhemmin helmikuulle 2024.